CELEX: 31990R2890
Language: el
Date: 1990-10-05 00:00:00
Title: Κανονισμός (ΕΟΚ) αριθ. 2890/90 της Επιτροπής της 5ης Οκτωβρίου 1990 για τον καθορισμό ορισμένων πρόσθετων λεπτομερειών για την εφαρμογή του συμπληρωματικού μηχανισμού στις συναλλαγές στον τομέα των οπωροκηπευτικών όσον αφορά τις τομάτες, τα μαρούλια, τις σκαρόλες, τα καρότα, τις αγκινάρες, τα επιτραπέζια σταφύλια και τα πεπόνια

Avis juridique important

|

31990R2890

Κανονισμός (ΕΟΚ) αριθ. 2890/90 της Επιτροπής της 5ης Οκτωβρίου 1990 για τον καθορισμό ορισμένων πρόσθετων λεπτομερειών για την εφαρμογή του συμπληρωματικού μηχανισμού στις συναλλαγές στον τομέα των οπωροκηπευτικών όσον αφορά τις τομάτες, τα μαρούλια, τις σκαρόλες, τα καρότα, τις αγκινάρες, τα επιτραπέζια σταφύλια και τα πεπόνια  

Επίσημη Εφημερίδα αριθ. L 276 της 06/10/1990 σ. 0026 - 0028

***** ΚΑΝΟΝΙΣΜΟΣ (ΕΟΚ) αριθ. 2890/90 ΤΗΣ ΕΠΙΤΡΟΠΗΣ  της 5ης Οκτωβρίου 1990  για τον καθορισμό ορισμένων πρόσθετων λεπτομερειών για την εφαρμογή του συμπληρωματικού μηχανισμού στις συναλλαγές στον τομέα των οπωροκηπευτικών όσον αφορά τις τομάτες, τα μαρούλια, τις σκαρόλες, τα καρότα, τις αγκινάρες, τα επιτραπέζια σταφύλια και τα πεπόνια  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 3210/89 του Συμβουλίου της 23 Οκτωβρίου 1989 για τον καθορισμό των γενικών κανόνων εφαρμογής του συμπληρωματικού μηχανισμού στις συναλλαγές στον τομέα των οπωροκηπευτικών (1), και ιδίως το άρθρο 9,  Εκτιμώντας:  ότι ο κανονισμός (ΕΟΚ) αριθ. 816/89 της Επιτροπής (2) καθόρισε τον κατάλογο των προϊόντων που υπάγονται στο συμπληρωματικό μηχανισμό που εφαρμόζεται στις συναλλαγές στον τομέα των οπωροκηπευτικών από την 1η Ιανουαρίου 1990· ότι οι τομάτες, τα μαρούλια, οι σκαρόλες, τα καρότα, οι αγκινάρες, τα επιτραπέζια σταφύλια και τα πεπόνια συμπεριλαμβάνονται μεταξύ των προϊόντων αυτών·  ότι ο κανονισμός (ΕΟΚ) αριθ. 3944/89 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 245/90 (4), θέσπισε τις λεπτομέρειες εφαρμογής του συμπληρωματικού μηχανισμού στις συναλλαγές νωπών οπωροκηπευτικών, εφεξής ονομαζομένου «ΣΜΣ»·  ότι ο κανονισμός (ΕΟΚ) αριθ. 2105/90 της Επιτροπής (5) καθόρισε για τα προαναφερθέντα προϊόντα περίοδο Ι κατά την έννοια του άρθρου 2 του κανονισμού (ΕΟΚ) αριθ. 3210/89 για την περίοδο από 3 Σεπτεμβρίου έως 7 Οκτωβρίου 1990· ότι οι προοπτικές ισπανικών αποστολών προς την υπόλοιπη κοινοτική αγορά, με εξαίρεση την Πορτογαλία, καθώς και η κατάσταση της αγοράς οδηγούν στον καθορισμό περιόδου Ι για τα μαρούλια, τις σκαρόλες, τα καρότα, τις αγκινάρες, τα επιτραπέζια σταφύλια και τα πεπόνια για την περίοδο από 8 Οκτωβρίου έως 2 Δεκεμβρίου 1990 ·  ότι οι προοπτικές οδηγούν στον καθορισμό περιόδου ΙΙ για την περίοδο από 8 έως 14 Οκτωβρίου και από 29 Οκτωβρίου έως 11 Νοεμβρίου και περιόδου ΙΙΙ για την περίοδο από 15 έως 28 Οκτωβρίου καθώς και ενδεικτικών ανώτατων ορίων και περιόδου Ι για την περίοδο από 12 Νοεμβρίου έως 2 Δεκεμβρίου για τις τομάτες· ότι λαμβανομένης υπόψη της εξαιρετικής ευαισθησίας του προϊόντος αυτού πρέπει να καθοριστούν ενδεικτικά ανώτατα όρια για πολύ μικρότερες περιόδους σύμφωνα με το άρθρο 3 του κανονισμού (ΕΟΚ) αριθ. 3210/89·  ότι πρέπει να υπενθυμιστεί ότι οι διατάξεις του κανονισμού (ΕΟΚ) αριθ. 3944/89 σχετικά με τη στατιστική παρακολούθηση και τις διάφορες ανακοινώσεις που εφαρμόζουν τα κρτη μέλη για να εξασφαλιστεί η λειτουργία του ΣΜΣ·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Για τα κεφαλωτά μαρούλια το κωδικού ΣΟ 0705 11 10, τα μαρούλια εκτός από τα κεφαλωτά που υπάγονται στον κωδικό ΣΟ 0705 19 00, τα πλατύφυλλα αντίδια (σκαρόλες) που υπάγονται στον κωδικό ΣΟ ex 0705 29 00, τα καρότα που υπάγονται στον κωδικό ΣΟ ex 0706 10 00, τις αγκινάρες που υπάγονται στον κωδικό ΣΟ 0709 10 00, τα επιτραπέζια σταφύλια που υπάγονται στους κωδικούς ΣΟ 0806 10 11, 0806 10 15 και 0806 10 19 και τα πεπόνια που υπάγονται στον κωδικό ΣΟ 0807 10 90, οι περίοδοι που αναφέρονται στο άρθρο 2 του κανονισμού (ΕΟΚ) αριθ. 3210/89 καθορίζονται στο παράρτημα.  2. Για τις τομάτες που υπάγονται στους κωδικούς ΣΟ 0702 00 10 και 0702 00 90:  - τα ενδεικτικά ανώτατα όρια που αναφέρονται στο άρθρο 83 παράγραφος 1 της πράξης προσχώρησης  και  - οι περίοδοι που αναφέρονται στο άρθρο 2 του κανονισμού (ΕΟΚ) αριθ. 3210/89  καθορίζονται στο παράρτημα.  Άρθρο 2  1. Για τις αποστολές της Ισπανίας προς την υπόλοιπη κοινοτική αγορά, με εξαίρεση την Πορτογαλία, των προϊόντων που αναφέρονται στο άρθρο 1, εφαρμόζονται οι διατάξεις του κανονισμού (ΕΟΚ) αριθ. 3944/89, με εξαίρεση τα άρθρα 5 και 7.  Εντούτοις, η ανακοίνωση που προβλέπεται στο άρθρο 2 παράγραφος 2 του εν λόγω κανονισμού γίνεται το αργότερο κάθε Τρίτη για τις αποστελλόμενες ποσότητες κατά τη διάρκεια της προηγούμενης εβδομάδας.  2. Οι ανακοινώσεις που προβλέπονται στο άρθρο 9 πρώτο εδάφιο του κανονισμού (ΕΟΚ) αριθ. 3944/89 για τα προϊόντα που υπάγονται σε περίοδο ΙΙ ή σε περίοδο ΙΙΙ διαβιβάζονται στην Επιτροπή κάθε εβδομάδα το αργότερο την Τρίτη, για την προηγούμενη εβδομάδα.  Κατά τη διάρκεια της εφαρμογής περιόδου Ι, οι ανακοινώσεις αυτές πραγματοποιούνται μηνιαίως, το αργότερο στις 5 κάθε μηνός για τα στοιχεία του προηγούμενου μήνα· ενδεχομένως, η ανακοίνωση αυτή περιλαμβάνει την ένδειξη «καμία».  Άρθρο 3  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 8 Οκτωβρίου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 5 Οκτωβρίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 312 της 27. 10. 1989, σ. 6.  (2) ΕΕ αριθ. L 86 της 31. 3. 1989, σ. 35.  (3) ΕΕ αριθ. L 379 της 28. 12. 1989, σ. 20.  (4) ΕΕ αριθ. L 27 της 31. 1. 1990, σ. 14.  (5) ΕΕ αριθ. L 191 της 24. 7. 1990, σ. 23.  ΠΑΡΑΡΤΗΜΑ  Καθορισμός των περιόδων που αναφέρονται στο άρθρο 2 του κανονισμού (ΕΟΚ) αριθ. 3210/89 και των ανωτάτων ορίων που αναφέρονται στο άρθρο 83 της πράξης προσχώρησης  Περίοδος από 8 Οκτωβρίου έως 2 Δεκεμβρίου  1.2.3 //  //  //  // Περιγραφή του προϊόντος   // Κωδικός ΣΟ   // Περίοδοι   //    //   //   // Κεφαλωτά μαρούλια   // 0705 11 10   // Ι   // Μαρούλια εκτός από κεφαλωτά   // 0705 19 00  // Ι   // Πλατύφυλλα αντίδια (σκαρόλες)   // ex 0705 29 00  // Ι   // Καρότα   // ex 0706 10 00   // Ι   // Αγκινάρες  // 0709 10 00   // Ι   // Επιτραπέζια σταφύλια   // 0806 10 11,  0806 10 15 και   // Ι   //   // 0806 10 19   //   // Πεπόνια  // 0807 10 90   // Ι   //    //   //  1.2.3.4 //    //   //  //   // Περιγραφή  του προϊόντος   // Κωδικός ΣΟ   // Ενδεικτικά ανώτατα όρια  (σε τόνους)   // Περίοδοι   //  //  //  //  // Τομάτες   // 0702 00 10  και  0702 00 90   // 8 - 14. 10. 1990: 8 000  15 - 21. 10. 1990: 10 000  22 - 28. 10. 1990: 10 500  29. 10 - 4. 11. 1990: 10 500  5 - 11. 11. 1990: 10 500  12. 11 - 2. 12. 1990: -  // ΙΙ  ΙΙΙ  ΙΙΙ  ΙΙ  ΙΙ  Ι   //    //   //   //